“นายกฯ” สั่ง ตร. ทบทวนปิดสื่อ เตือนคำนึงสิทธิเสรีภาพ เว้นให้ข่าวเท็จ-ปลุกปั่น-ละเมิดกม.
“นายกฯ” สั่ง ตร. ทบทวนปิดสื่อ เตือนคำนึงสิทธิเสรีภาพ เว้นให้ข่าวเท็จ-ปลุกปั่น-ละเมิดกม. 
“นายกฯ” สั่ง ตร. ทบทวนปิดสื่อ เตือนคำนึงสิทธิเสรีภาพ เว้นให้ข่าวเท็จ-ปลุกปั่น-ละเมิดกม.
20 ต.ค. 2563

พล.อ.ประยุทธ์ จันทร์โอชา นายกรัฐมนตรี และรมว.กลาโหม แถลงภายหลังการประชุมคณะรัฐมนตรี (ครม.) วันนี้ (20 ต.ค.63) ว่า ได้สั่งการมอบแนวทางให้เจ้าหน้าที่ตำรวจ และหน่วยงานเกี่ยวข้องกับการออกคำสั่งเพื่อแก้ไขสถานการณ์ฉุกเฉินที่มีความร้ายแรงในเขตกรุงเทพมหานคร (กทม.) ทบทวนคำสั่งระงับการออกอากาศของสื่อมวลชน โดยขอให้พิจารณาคำนึงถึงสิทธิเสรีภาพของสื่อมวลชนเป็นสำคัญ
ยกเว้นบางกรณีที่มีสื่อเผยแพร่ข้อมูลเท็จ บิดเบือน ยุยง ปลุกปั่นมาตลอดเวลา สร้าง Fake News โดยตั้งใจจะเสนอข่าวบิดเบือน ล้ำเส้น ก้าวล่วง หรือละเมิดสิทธิตามกฎหมายของผู้อื่น ขอให้เจ้าหน้าที่ตำรวจยึดหลักการตามกฎหมาย และการดำเนินการ โดยเฉพาะเป็นเรื่องๆไป เน้นการทำความเข้าใจ ส่วนที่จำเป็นต้องปิดตามคำสั่งก็ต้องให้ปิด ซึ่งก็ได้ดำเนินการมาอย่างต่อเนื่อง
“หน้าที่ของผมและพวกเราทุกคนคือเราต้องช่วยกันป้องกัน กำจัดการกระทำที่มีเจตนาร้ายกับประเทศ ความพยายามที่จะยุยงปลุกปั่น สร้างความวุ่นวาย ความแตกแยก นั่นเป็นสิ่งที่เราต้องไม่ยอมรับ ไม่ให้เกิดขึ้น ขอความร่วมมือจากทุกคนและประชาชนด้วย ผมไม่ต้องการไปละเมิดสิทธิของใคร แต่ท่านต้องระมัดระวังการละเมิดสิทธิของผู้อื่น” พล.อ.ประยุทธ์ กล่าวถึงการขออำนาจศาลสั่งปิดสื่อบางสำนัก เริ่มจาก Voice TV